কবিতা সিংহ

কবিতা সিংহ (১৬ অক্টোবর ১৯৩১ - ১৫ অক্টোবর ১৯৯৮)অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি, ২০১৯ পৃষ্ঠা ৭৭,  একজন বাঙালি কবি, গল্পকার ও ঔপন্যাসিক। জীবিকাসূত্রে তিনি ছিলেন একজন প্রথিতযশা সাংবাদিক। বিংশ শতাব্দীর শেষার্ধে সক্রিয় এই কবি-সাংবাদিক ছিলেন আধুনিক কর্মজীবী সৃজনশীল নারীর মডেল। তিনি কখনও কখনও ছদ্মনাম সুলতানা চৌধুরী ব্যবহার করেছেন। তিনি একজন নারীবাদী লেখিকা।কবিতা সিংহ

 জীবনবৃত্তান্ত 
তার জন্ম ১৬ অক্টোবর, ১৯৩১ খ্রিষ্টাব্দে কলকাতার ভবানীপুরে। পিতা শৈলেন্দ্রনাথ সিংহ। মা অন্নপূর্ণা সিংহের অনুপ্রেরণাতে কৈশোরেই তার কবিতা লেখা আর ছবি আঁকতে শেখা। মাত্র কুড়ি বছর বয়সে বাড়ির অমতে সহপাঠী গল্পকার-নাট্যকার-কবি বিমল রায়চৌধুরীকে বিবাহ করেন কবিতা।

 কর্মজীবন 
বাড়ির অমতে বিবাহ করায় দুজনকে পরিবার হতে বিচ্ছিন্ন হয়ে কঠিন সংগ্রাম করে ঠিকে থাকতে হয়েছে। অমৃতবাজার পত্রিকায় কলমচি হিসাবে কর্মজীবন শুরু করেন। অ্যাজ আই সি এই শিরোনামে লিখতেন। প্রচুর টিউশনি করেছেন। কিছুকাল শিক্ষকতা করেছেন।
তিনি আকাশবাণীর ‘শ্রবণী’ অনুষ্ঠানের প্রোডিউসার হিসেবে কাজ করেছেন।

 কাব্যকৃতি 
কবিতা সিংহ পাঁচেক দশকে স্বামী ও অন্যান্যদের প্রেরণায় কবিতা আন্দোলনে জড়িয়ে পড়েন। 
১৯৪৬-এ তার প্রথম কবিতা প্রকাশিত হয়। তার সম্পর্কে বলা হয়েছে, তার চিন্তা-চেতনা, জীবন দর্শন এবং ভাবনাভঙ্গী সমসময়ের থেকে অনেকখানি এগিয়ে ছিল। তার স্বরে ও বক্তব্যে প্রতিধ্বনিত হতো সুগভীর আত্মপ্রত্যয়। সমাজের একপার্শ্বিকতাকে ভেঙে তিনি নতুন ভবিষ্যতের স্বপ্ন ব্যক্ত করেছেন। তার কবিতার পঙ্ক্তিতে পঙ্ক্তিতে আত্ম-অন্বেষণের প্রশ্ন উত্থাপিত হয়েছে।ফিরে দেখা কবিতা সিংহ : প্রমিতা ভৌমিক বন্ধুরা তাকে "ভার্জিনিয়া উলফ" বলে ডাকতেন।

 প্রকাশনা 
কবিতা সিংহের কবিতা, গল্প উপন্যাস নিয়ে বইয়ের সংখ্যা চল্লিশের বেশি। কাব্যগ্রন্থের সংখ্যা তিনটি। শ্রেষ্ঠ কবিতা গ্রন্থে  'বিমল হাওয়ার হাত ধরে'  নামক একটি কাব্যগ্রন্থের কথা আমরা পাই। যেটিকে তিনি প্রস্তাবিত কাব্যগ্রন্থ বলে উল্লেখ করেছেন। তার প্রথম উপন্যাস "পাপপুণ্য পেরিয়ে" প্রকাশিত হয় ১৯৬৪ খ্রিষ্টাব্দে। এটি একটি মনস্তাত্ত্বিক যাতে আধুনিক দাম্পত্য জীবনের জটিলতা নিয়ে অভূতপূর্ব দৃষ্টিপাত রয়েছে।
রচিত উল্লেখযোগ্য গ্রন্থসমূহ-
 চারজন রাগী যুবতী (১৯৫৬)
 সোনারূপার কাঠি (১৯৫৬)
 একটি খারাপ মেয়ের গল্প (১৯৫৮)
 নায়িকা প্রতিনায়িকা (১৯৬০)
 পাপপুণ্য পেরিয়ে (১৯৬৪)
 সহজ সুন্দরী (১৯৬৫)
 সপ্তাদশ অশ্বারোহী (১৯৭৪)
 কবিতা পরমেশ্বরী (১৯৭৬)
 পৌরুষ (১৯৮৪)
 মোমের তাজমহল
কাব্যগ্রন্থ:
 সহজ সুন্দরী (১৯৬৫)
 কবিতা পরমেশ্বরী (১৯৭৬)
 হরিণাবৈরী (১৯৮৫)
 বিমল হাওয়ার হাত ধরে
 তথ্যসূত্র 

 বহিঃসংযোগ 
 কবিতা সিংহের শ্রেষ্ঠ কবিতা 

বিষয়শ্রেণী:১৯৩১-এ জন্ম
বিষয়শ্রেণী:১৯৯৮-এ মৃত্যু
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:২০শ শতাব্দীর ভারতীয় কবি
বিষয়শ্রেণী:বাঙালি লেখক
বিষয়শ্রেণী:বাঙালি হিন্দু
বিষয়শ্রেণী:বাঙালি ঔপন্যাসিক
বিষয়শ্রেণী:বাংলা ভাষার কবি
বিষয়শ্রেণী:বাঙালি নারী কবি
বিষয়শ্রেণী:২০শ শতাব্দীর বাঙালি কবি
বিষয়শ্রেণী:পশ্চিমবঙ্গের লেখিকা
বিষয়শ্রেণী:আশুতোষ কলেজের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় লেখক
বিষয়শ্রেণী:ভারতীয় ঔপন্যাসিক
বিষয়শ্রেণী:ভারতীয় নারী ঔপন্যাসিক
বিষয়শ্রেণী:ভারতীয় নারী কবি
বিষয়শ্রেণী:ভারতীয় কবি
বিষয়শ্রেণী:২০শ শতাব্দীর ভারতীয় লেখক
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:পশ্চিমবঙ্গের কবি
বিষয়শ্রেণী:কলকাতার লেখক